Generalforsamlingen den 21. marts 2019.    

Bestyrelsens beretning for 2018.

Indledning:
Som det er tradition for på generalforsamlingen vil bestyrelsen gerne byde nye grundejere samt nye andelsboligejere velkomne til Dalstrøget. Bestyrelsen håber alle er blevet taget godt imod af naboer og andre i Dalstrøget. Som vi plejer giver grundejerforeningen en flaske vin og en velkomstbrochure til de nye beboere. Bestyrelsen håber også, at de 2 andelsboligforeningen giver bestyrelsen besked, hvis der kommer nye beboer til en af de 2 andelsboligforeninger. Vi vil gerne byde dem velkommen med vores vin og velkomstbrochure, og så er det også rart, at få sat ansigt på de nye beboere.  
Nabohjælp / e-mailadresser:
På sidste års generalforsamling bemærkede Poul i nr. 2, at der var flere der manglede besøg af bestyrelsen ifm. Nabohjælp og indsamling af e-mail adresser. Bestyrelsen har efterfølgende været rundt i Dalstrøget og dels fortalt om nabohjælp samt fået indsamlet e-mail adresser til, at vi nemmere kan kommunikere med beboerne. Der er kun 6 husstande der ikke er med i denne ordning. Husk og melde ind til bestyrelsen, såfremt I ændre eller får ny mail adresse.
Hjertestarter:
Et forslag på sidste års generalforsamling fra Hanne i nr. 76 om etablering af hjertestarter i Dalstrøget blev vedtaget med et enigt flertal. Bestyrelsen havde ansøgt Trygfonden om en gratis hjertestarter både i marts og september 2018. Desværre fik vi besked den 1. december at vi ikke var kommet i betragtning. Bestyrelsen har afsat 20.000 kr. og er nu i 2019 gået i gang med at finde den bedste hjertestarter løsning. I mellemtiden har bestyrelsen via Hjerteforeningens Landsuddeling af hjertestartere tilmeldt en gruppe til landsindsamlingen. Denne gruppe skal samle ind og gå mindst 15 ruter. Bestyrelsen har via E-mail portalen skrevet til grundejerne om der er nogen der vil deltage. Hvis vi opnår der er 15 der tilmelder sig til at gå en rute får grundejerforeningen en GRATIS hjertestarter med varmeskab opsat og installeret i Dalstrøget. Hvilket betyder vi kan sparer 21.500 kr. 
Persondata/privatlivspolitik. (også kaldet GDPR):
Den 28. maj 2018 trådte nye og skrappe regler til om beskyttelse af persondata i kraft. Dette medførte til en række krav/forpligtelser for de personer der indsamler/behandler persondata. Persondata i vores forening vil typisk være ”almindelige persondata” som fornavn, mellemnavn, efternavn, postadresse, tlf. nr., e-mail adresse på medlemmer af foreningen. Privatlivspolitik beskriver det indbyrdes forhold mellem selve foreningen og de enkelte medlemmer af foreningen. Bestyrelsen har udarbejdet grundejerforeningens Persondata/privatlivspolitik, som man kan læse på vores hjemmeside. En tak til Nicklas for hjælpen med udfærdigelse af dette stykke arbejde.
Havemand:
Vores havemand Poul har stået for vedligeholdelsen i grundejerforeningen. Bestyrelsen har været yderst tilfreds med Poul arbejde. Bestyrelsen har derfor forlænget kontrakten med Poul for endnu et år. Og beløbet er det samme som sidste år på 25.200 kr. for vedligeholdelse af bebyggelsen. Bestyrelsen siger endnu engang tak til Poul.  
Parkeringsarealet.:
Bestyrelsen fik i april måned plantet bøgepur hæk i de 8 huller på de 2 parkeringsarealer. Noget så udsædvanligt blev det jo en rigtigt tør sommer, og ingen regn til vores bøge pur hæk. En STOR tak til Lisbet i nr. 32A, hvor vi fik hjælp og vandet i løbet af sommeren. 
Legepladsen:
Legepladsen – aktivitetsredskaberne - har vi desværre måtte sige farvel til. Bestyrelsen fandt det ikke forsvarligt, at have dem, da de var meget rådne og i en dårlig forfatning.
Bålpladsen er blevet rigtig stor pga. vi ikke måtte brænde af til Sankt Hans og efterfølgende fik vi afslag på at brænde det ned fra Køge Kommune. Derfor bliver vi nødsaget til, at flytte bålet inden Sankt Hans pga. af diverse dyr, der sikkert opholder sig i bålet.
Det indskærpes til alle beboere, at man ikke lægger noget på bålpladsen i år – på forhånd tak. 
Snerydning:
Bestyrelsen har igen i år lavet en aftale med CC Vækst vedr. snerydning og saltning. Som de tidligere år har bestyrelsen fået saltet på stamvejen og på stierne. Som man kan se på regnskabet er det en udgift – specielt på saltning – at vi i bestyrelsen pivotere højt. Bestyrelsen har besluttet, at der hellere må saltet engang for meget end en gang for lidt.
Fastelavn:
Årets fastelavn 2018 blev holdt i garagen i nr. 1. et pænt besøg af børn der var udklædt og slog godt til tønden. Vi fik kåret årets katte konge/dronning, og bagefter var der fastelavnsboller og slik til børnene. Igen et hyggeligt traktement.
Skt. Hans aften.
Modsat sidste årets Sankt Hans aften 2017 som blev en våd omgang, var det modsat i 2018 med varmerekord og ingen regn i flere måneder. Dette medførte et forbud fra Køge Kommune om afbrænding af Sankt Hans bål i kommunen. Bestyrelsen har efterfølgende søgt Køge Kommune - da forbuddet blev ophævet – at afbrænde Sankt Hans bålet, dette har vi fået afslag på, 
Sommerfesten:
Vores sommerfest blev afholdt lørdag den 25. august på vores P-pladsen. Bestyrelsen havde annonceret, at det var 30 år siden grundejerforeningen blev stiftet og i den anledning ville foreningen give en flaske vin pr husstand der deltog. Med rekord tilmelding på 64 personer blev det en rigtig god sommerfest, og nogle hyggelige timer sammen. Selvom regnen lige præcis denne aften piskede ned var folk i strålende humør. En STOR tak til alle, der på den ene eller anden måde bedrog med, at få afviklet sommerfesten i år.
Rotter:
Grundejerforeningen er, blev væsentlig større det sidste år. Flere grundejere har haft uventet gæster – nemlig rotter. Rotteplagen startede sidste forår, hvor Køge Kommune fældede træerne og gravede den lille sø mellem Dalstrøget og Stenhøjparken fri. Når og hvis man opdager rotter, har man pligt til at underrette Køge Kommune. Og de henviser sikkert til en rottemand som så kommer og sætter lidt ”slik” ud til vores nye beboere.
Hjemmesiden:
Vi har muligvis haft et forsøg på, at nogen ville "hacke vores side", i forbindelse med en overdragelse fra én udbyder til en anden (fra Surftown til Uno Euro). Heldigvis har vores Web-master Niclas sørget for, der ikke er sket noget. En tak til Nicklas for hjælpen. 
Desværre er vores hjemmeside er gået lidt i ”glemmebogen” mht. opdateringer af nyheder mm. Det vil bestyrelsen selvfølge råde bod på – ellers er der jo ingen grund for at have en hjemmeside.

Hvad bringer fremtiden.: 
Bestyrelsen vil her i foråret sørge for at vejbump bliver fastgjort ordentligt, der er flere steder hvor boltene ikke sidder korrekt. 
Bestyrelsen er også opmærksom på, at vi snart skal have forseglet de revner, der er i asfalten på stamvejen, således vi ikke ødelægger underlaget.  
I henhold til Lokalplan 34 § 1 - Lokalplanens formål står der bl.a. ” at biltrafikken i området dæmpes mest muligt, således at fodgængere og cyklister kan færdes sikkert i området, i henhold til færdselslovens § 40.” 
Bestyrelsen har ved flere lejligheder opfordret til, at nedsætte farten på vores ”lege-opholdsgade”, hvor der er 15 km/t. Desværre er dette ikke sket, og bestyrelsen etablerer nu et bump udfor nr. 40 og nr. 44. Dette vejbump bliver et SLOW DOWN, som er 50 mm højt. 
Bestyrelsen har indkøbt 2 nye bord/bænke til legepladsen, som erstatning for de 2 der er blevet smadret.
Køge Kommune har her i uge 10 afleveret nye affaldscontainer til alle grundejere i Dalstrøget. Bestyrelsen opfordrer endnu engang til at grundejere/andelsejere – der stadigvæk har den stående udenfor skel - om at sætte affaldsbeholdere ind på matriklen. For det første må de ikke stå ude på vejen jf.
Køge Kommune REGULATIV FOR HUSHOLDNINGSAFFALD
Bilag 1: Retningslinjer for adgangsforhold
”§ 1.7 Standplads for sækkestativer/spande/containere, skal være placeret inden for eget skel og ikke på vejareal.” og i henhold til lokalplan 34 er det vejareal, hvor der ligger SF sten.
Og for det andet er det bestemt ikke et kønt syn for de gæster, der kommer i bebyggelsen, og se disse affaldsbeholdere stå og blomstre ude ved vejen. 
Til slut vil bestyrelsen gerne bede om hjælp til udførelsen af disse projekter, og som har noget værktøj til dette arbejde eller måske kender nogen der kan hjælpe. Ligeledes til flytning af Skt. Hans bålet når tiden nærmere sig – på forhånd tak.

Afsluttende bemærkninger:
Til sidst vil jeg gerne sige bestyrelsen tak for samarbejdet i det forgangne år. 
Bestyrelsen